NÁDNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V. volebné obdobie

Číslo: SEPR-1033/2010

**204a**

**Spoločná správa**

**výborov Národnej rady Slovenskej republiky o prerokovaní zákona z  9. decembra 2010 ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 204) v druhom čítaní**

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky zákon z 9. decembra 2010, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky. Vo svojom rozhodnutí uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky (rozhodnutie prezidenta SR zo 14. decembra 2010 č. 3341-2010-BA).

**I.**

Na základe uvedeného predseda Národnej rady Slovenskej republiky svojím rozhodnutím z 29. decembra 2010 č. 201 pridelil predmetný zákon na opätovné prerokovanie výborom, určil gestorský výbor a lehotu na jeho prerokovanie.

V súlade s citovaným rozhodnutím rokovali o zákone vrátenom prezidentom SR tieto výbory:

Ústavnoprávny výbor Národnej rady Slovenskej republiky

a

Výbor Národnej rady Slovenskej republiky pre kultúru a médiá.

**II.**

Uvedené výbory rokovali o nasledovných pripomienkach prezidenta republiky:

1. V čl. I dvadsiatom piatom bode v § 9a ods. 1 sa slová „môže uložiť“ nahrádzajú slovom „uloží“.
2. V čl. I dvadsiatom deviatom bode § 11b v nadpise sa slová „od 1. januára 2011“ nahrádzajú slovami „od 1. marca 2011“.
3. V čl. I dvadsiatom deviatom bode v § 11b ods. 1 sa slová „do 31. augusta 2011“ nahrádzajú slovami „do 31. októbra 2011“.
4. Čl. II znie:

„Čl. II

Tento zákon nadobúda účinnosť 1. marca 2011.“.

**III.**

Opätovne prerokovaný zákon odporučil schváliť s pripomienkami prezidenta uvedenými pod bodmi 2, 3 a 4 :

**Ústavnoprávny výbor Národnej rady Slovenskej republiky** znesením č. 123 z 25. januára 2011

**Výbor Národnej rady Slovenskej republiky pre kultúru a médiá** uznesením č. 52 z 25. januára 2011.

**IV.**

Výbory prijali tieto pripomienky:

1. V čl. I dvadsiatom deviatom bode § 11b v nadpise sa slová „od 1. januára 2011“ nahrádzajú slovami „od 1. marca 2011“.

Ústavnoprávny výbor NR SR

Výbor NR SR pre kultúru a médiá

**Gestorský výbor odporúča schváliť**

1. V čl. I dvadsiatom deviatom bode v § 11b ods. 1 sa slová „do 31. augusta 2011“ nahrádzajú slovami „do 31. októbra 2011“.

Ústavnoprávny výbor NR SR

Výbor NR SR pre kultúru a médiá

**Gestorský výbor odporúča schváliť**

1. Čl. II znie:

„Čl. II

Tento zákon nadobúda účinnosť 1. marca 2011.“.

Ústavnoprávny výbor NR SR

Výbor NR SR pre kultúru a médiá

**Gestorský výbor odporúča schváliť**

**V.**

Gestorský výbor odporúča Národnej rade Slovenskej republiky o zákone z 9. decembra 2010, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky **hlasovať o pripomienkach prezidenta** takto**:**

1. **samostatne** o bode 1 s návrhom **neschváliť,**
2. **spoločne** o bodoch 2, 3 a 4 s návrhom **schváliť.**

**VI.**

Gestorský výbor uznesením č. 62 z 1. februára 2011 odporučil Národnej rade Slovenskej republiky  **schváliť** zákon, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky s pripomienkami uvedenými pod bodmi 2, 3 a 4.

Výbor poveril poslanca Jána Senka, aby ako spoločný spravodajca výborov podľa § 80 ods. 2 zákona o rokovacom poriadku Národnej rady Slovenskej republiky informoval o výsledku rokovania vo výboroch.

Bratislava 1. februára 2011

Dušan Jarjabek, v. r.

predseda

Výboru NR SR pre kultúru a médiá